《陪诸公步城北分韵得亦字》
宋代·洪朋

去月霜雪交，咫尺涩如棘。今朝云雾散，春气恍如昔。

九衢慰眼新，百草随意出。俯仰亮有观，兹辰底空掷。

陶谢何许遨，发兴在郭北。净界集两楹，层阁倚百尺。

风日已可人，江山亦德色。四睇感终古，五字办即席。

想见盘礴地，鲜飙生两亦。良游不相待，发函三叹息。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。